CELEX: 32012R0153
Language: sl
Date: 2012-02-15 00:00:00
Title: Uredba (EU) št. 153/2012 Evropskega parlamenta in Sveta z dne 15. februarja 2012 o spremembi Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)

29.2.2012   
            
            
               SL
            
            
               Uradni list Evropske unije
            
            
               L 58/1
            
         UREDBA (EU) št. 153/2012 EVROPSKEGA PARLAMENTA IN SVETA
   z dne 15. februarja 2012
   o spremembi Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 212(2) Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   v skladu z rednim zakonodajnim postopkom (1),
   ob upoštevanju naslednjega:
   
               (1)
            
            
               Uredba Sveta (ES) št. 1085/2006 z dne 17. julija 2006 o vzpostavitvi instrumenta za predpristopno pomoč (IPA) (2) zagotavlja pomoč državam kandidatkam in potencialnim državam kandidatkam pri njihovem postopnem usklajevanju s standardi in politikami Unije ter, kjer je ustrezno, s pravnim redom Unije, da bi pridobile članstvo.
            
         
               (2)
            
            
               V Uredbi (ES) št. 1085/2006 je jasna razlika med državami kandidatkami in potencialnimi državami kandidatkami.
            
         
               (3)
            
            
               Evropski svet je 17. junija 2010 pozdravil mnenje Komisije o prošnji Islandije za članstvo v Uniji, potrdil, da je Islandija izpolnila politična merila, določena na zasedanju Evropskega sveta v Københavnu leta 1993, in sklenil, da bi se pristopna pogajanja z Islandijo morala začeti. Islandija je torej država kandidatka.
            
         
               (4)
            
            
               Evropski svet je 17. decembra 2010 podprl sklepe Sveta z dne 14. decembra 2010 o širitvi in se strinjal, da se Črni gori dodeli status države kandidatke.
            
         
               (5)
            
            
               Svet je Komisijo pozval, da predlaga spremembo člena 19 Uredbe (ES) št. 1085/2006 z namenom, da se jasneje določijo pravila za sodelovanje pri dodeljevanju pogodb o donacijah, financiranih v okviru komponente čezmejnega sodelovanja IPA, in zagotovi usklajenost z drugimi instrumenti za zunanjo pomoč, zlasti z Evropskim instrumentom sosedstva in partnerstva.
            
         
               (6)
            
            
               Uredba Sveta (ES) št. 389/2006 z dne 27. februarja 2006 o oblikovanju instrumenta finančne podpore za spodbujanje gospodarskega razvoja turške skupnosti na Cipru (3) določi odbor iz Uredbe Sveta (EGS) št. 3906/89 z dne 18. decembra 1989 o gospodarski pomoči nekaterim državam Srednje in Vzhodne Evrope (4) (v nadaljnjem besedilu: odbor Phare) za pomoč Komisiji pri upravljanju podpore turški skupnosti na Cipru. V skladu s členom 25 Uredbe (ES) št. 1085/2006 je bila Uredba (EGS) št. 3906/89 razveljavljena, vendar se še vedno uporablja za pravne akte in obveznosti glede izvrševanja proračunskih let pred letom 2007. Ker je Uredba (ES) št. 389/2006 še vedno osnovni akt za finančno podporo turški skupnosti na Cipru po teh proračunskih letih, bi moral odbor Phare še naprej delovati v ta namen.
            
         
               (7)
            
            
               Uredbo (ES) št. 1085/2006 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Uredba (ES) št. 1085/2006 se spremeni:
   
               1.
            
            
               v členu 19 se doda naslednji odstavek:
               „9.   Odstavki 1 do 8 ne posegajo v sodelovanje tistih kategorij organizacij, ki so upravičene zaradi svoje narave ali lokalizacije glede ciljev ukrepa.“;
            
         
               2.
            
            
               v členu 25(1) se drugi pododstavek nadomesti z naslednjim:
               „Te uredbe in Uredba (ES) št. 2666/2000 se še naprej uporabljajo za pravne akte in obveznosti glede izvrševanja proračunskih let pred letom 2007, za izvajanje člena 31 Akta o pogojih pristopa Republike Bolgarije in Romunije in prilagoditvah Pogodb, na katerih temelji Evropska unija (5), in za izvajanje člena 3 Uredbe Sveta (ES) št. 389/2006 z dne 27. februarja 2006 o oblikovanju instrumenta finančne podpore za spodbujanje gospodarskega razvoja turške skupnosti na Cipru (6).
            
         
               3.
            
            
               v Prilogi I se za vnosom za Hrvaško vstavita naslednja vnosa:
               
                           „—
                        
                        
                           Islandija
                        
                     
                           —
                        
                        
                           Črna gora“;
                        
                     
         
               4.
            
            
               v Prilogi II se črtata naslednja vnosa:
               
                           „—
                        
                        
                           Islandija
                        
                     
                           —
                        
                        
                           Črna gora“.
                        
                     
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 15. februarja 2012
      
         
            Za Evropski parlament
         
         
            Predsednik
         
         M. SCHULZ
      
      
         
            Za Svet
         
         
            Predsednik
         
         N. WAMMEN
      
   
   
      (1)  Stališče Evropskega parlamenta z dne 14. decembra 2011 (še ni objavljeno v Uradnem listu) in odločitev Sveta z dne 23. januarja 2012.
   
      (2)  UL L 210, 31.7.2006, str. 82.
   
      (3)  UL L 65, 7.3.2006, str. 5.
   
      (4)  UL L 375, 23.12.1989, str. 11.
   
      (5)  UL L 157, 21.6.2005, str. 203.
   
      (6)  UL L 65, 7.3.2006, str. 5.“;